cyanic-selkie/wikianc huggingface dataset:
பொம்மை
குழந்தைகளின் திறன் மேம்பாடு
பொம்மைகள் சிறார்களைக் கவருவதோடு அவர்களின் விடாமுயற்சி, ஆர்வம், ஊக்கம், வெற்றி, பெருமிதம், தன்னிறைவு உள்ளிட்ட பண்புகளை செப்பனிடுவதாகவும் உள்ளன.
குழந்தைகள் விளையாட்டு மூலம் பல திறன்களை வளர்த்துக்கொள்கின்றனர். இதன் மூலம் தொடர்பறி கற்றல் முறைமை எளிதாக நினைவில் கொள்ள உதவுகிறது. பொம்மைகள் குழந்தைகளின் கணிதம், வரலாறு, சமூக அறிவியல் ஆகியவற்றின் கற்றல் முறையை எளிமையாக்குகின்றன.
பாலினம்
பொம்மைகளுக்கு பாலின வேறுபாடுகள் உண்டு. அவற்றைப் பயன்படுத்தும் சிறார்களின் (சிறுவர், சிறுமியரின்) பயன்பாடுகள் கொண்டும், பொம்மைகளின் உருவ அமைப்புகளின் படியும் பாலின வேறுபாட்டை அறிய இயலும்.
பொருளாதாரம்
சிறார்களின் பொம்மைகள் அவர்களின் விருப்பத் தேர்வு, அனைவராலும் அறியப்பட்ட பிரபலம், நவீன சந்தைப்படுத்தல் (அ) புதுவரவு, கையிருப்பு போன்ற காரணிகளால் மிகப்பெரும் பொருளாதாரச் சந்தையினையும் அதிகம் உற்பத்தி செய்யவேண்டிய கட்டாயத்தையும் கொணர்கிறது. பார்பி பொம்மை (Barbie dall), டெடி கரடிக்குட்டி பொம்மைகள் உலகப் பிரசித்தி பெற்றன. இவற்றின் சந்தை மதிப்பு இன்றளவும் பல மாதிரிகளுள் வேறுபடும். ஒவ்வொரு நாடு மற்றும் இனத்தின் பண்பாட்டைக் கொண்டு இப்பொம்மைகளின் அலங்காரங்கள் மாறுபடும்.
நவராத்திரி வழிபாடும் பொம்மைகளும்
கொலு என்பது இந்து சமயத்தில் தெய்வ மற்றும் சான்றோர்களின் சிறிய பொம்மைகளை படிப்படியாக வைத்து ஒன்பது இரவுகளுக்கு நவசக்தி விழாவில் வழிபாடு நடத்துவதாகும். தமிழ்நாடு, கர்நாடகா, ஆந்திரா போன்ற தென்னிந்திய மாநிலங்களில் நவராத்திரியின் போது தெய்வ சிற்றுருக்கள் வரிசையாக முறைப்படுத்தப் பட்டிருக்கும். மகளிரின் படைப்பாற்றலை வெளிக்கொணரும் விதமாக பொம்மைகளின் அமைப்பு மற்றும் அலங்காரங்கள் இருக்கும். thumb|200px|right புராணகால கதைமாந்தர்களை சித்தரிக்கும் வகையில் பொம்மைகள் இருக்கும், குறிப்பாக தசாவதார பொம்மைகள் (திருமாலின் பத்து அவதாரங்கள்), முப்பெருந்தேவியர் (கலைமகள்,மலைமகள்,திருமகள்), விநாயகர், சிவன், பிரம்மா, முருகன் உள்ளிட்ட கடவுள்களின் சிற்றுருக்கள் முறைப்படி அடுக்கப்பட்டிருக்கும். இத்தோடு மரப்பாச்சி பொம்மைகள், தஞ்சாவூர் - தலையாட்டி பொம்மைகளும் இக்கொலுவில் இடம் பெறும்.
கொலுவானது இந்தியாவின் பல இடங்களிலுள்ள பொம்மைகளை ஒருசேர அடுக்கி அதன் பெருமைகளை உரைக்கும் விழா ஆகும். பொதுவாக, எட்டிகொபக்கா (ஆந்திரா), கொண்டபல்லி (ஆந்திரா), கின்னல் (கர்நாடகா), சன்ன பட்டினம் (கர்நாடகா), தஞ்சை (தமிழ்நாடு) போன்ற பல்வேறு இடங்களிலுருந்து மர மற்றும் களிமண் பொம்மைகள் பாரம்பரியமாக பயன்படுத்தப் படுகின்றன.
இந்திய நடனக் கலைகளைப் பறைசாற்றும் விதமாக பரதம், கதகளி, தாண்டியா, ஒடிசி, கரகாட்டம், பொய்க்கால் குதிரை, போன்ற நடன அமைப்பைக் கொண்ட நடன பொம்மைகளும் இடம் பெறும். சமூக மாதிரி வடிவங்களாக சிறுசிறு பொம்மைகள் பல்வேறு விழாக்கள், அலுவலகங்கள், சமூகக் கூடங்கள், தொழில் நிலையங்கள் போன்றவற்றின் மாதிரிகளாகவும் இடம் பெற்றிருக்கும்.
தஞ்சை பொம்மைகள்
தஞ்சையின் சிறப்பு வாய்ந்த கலை நுட்பம் மற்றும் கலை வல்லமைக்கு தலையாட்டி பொம்மைகள் சான்றாகும். thumb|100px|தஞ்சை பொம்மை
தஞ்சாவூர் தலையாட்டி பொம்மை
மண்ணில் செய்யப்பட்டு பலவகை வண்ணம் பூசப்பட்ட இவ்வகைப் பொம்மைகளின் தலை சிறிய கம்பியினால் செங்குத்தாக நிலைநிறுத்தப்பட்டு ஆடிய வண்ணம் இருக்கும். இதனால் இக்காரணப்பெயர் பெற்றது. உடலின் அடிப்பாகம் சம்மணமிடப்பட்டு அல்லது சமதளத்தில் தலை மட்டும் உச்சியில் தணித்து ஆடிய வண்ணம் இருக்கும். சான்றாக செட்டியார், செட்டிச்சி பொம்மைகள் சம்மணமிட்டு சிரித்த வண்ணம் தலையை அசைத்த வண்ணமிருக்கும்.
சாய்ந்தாடும் பொம்மை
தலை, உடல் ஆகியன ஒன்றிணைத்து கூம்பு வடிவில் சாய்ந்து ஆடும் வண்ணம் அமைக்கப் பட்டிருக்கும். இப்பொம்மைகள் அடிப்பாகம் அரைக்கோள வடிவிலிருக்கும். மேலும் இதனுள் அதிக எடையுள்ள சிறிய கோலிக்குண்டு ஒன்றும் உள்ளது. மேற்பாகம் கூம்பு போன்றும் செங்குத்தாக நிறுத்தப்படுவதால் ஆடும் நிலைப்பாட்டுடன் எவ்வாறு அசைத்தாலும் அசைந்தாடும். புவியீர்ப்பு விசையின் காரணமாக இறுதியில் நேர் செங்குத்தாக நிலை நிறுத்தப்படும்.
நடன மங்கை பொம்மை
தலை, உடல் ஆகியன தனித்தனி கம்பிகளால் தனித்துவிடப்பட்டு சாய்ந்து ஆடும் வண்ணம் அமைக்கப் பட்டிருக்கும். இப்பொம்மைகள் தலைப்பாகம் தனிக்கம்பியுடனும், அடிப்பாகம் கூம்பு போன்றும் செங்குத்தாக நிறுத்தப்படுவதால் இவை அசைந்தாடும். தலை, உடல், பாதம் என அனைத்தும் தனிதிருக்கும் நடன மங்கை பொம்மை வகை கடலூர், புதுச்சேரி, காஞ்சிபுரம் போன்ற இடங்களிலிருந்து தருவிக்கப் படுகிறது.
இந்திய அரசால் 2008-09ஆம் ஆண்டு தலையாட்டி பொம்மைகளுக்கு புவிசார் குறியீடு பெற்றது குறிப்பிடத்தக்கது.
மரப்பாச்சி பொம்மைகள்
மரப்பாச்சி பொம்மைகள், இருபதாம் நூற்றாண்டின் மையப்பகுதியில் தமிழகத்தில் குழந்தைகள் பயன்படுத்திய ஈட்டி மரத்தால் செய்யப்பட்ட மருத்துவ குணம் கொண்ட பொம்மைகளாகும். இப்பொம்மைகள் பல்வேறு குடும்ப உறவுகளை விளக்கும் விதமாகவும், கடவுளின் சிற்றுருவாகவும் அமைந்திருக்கும்.
வண்ண சாயம் பூசப்பட்டும், வண்ணம் அற்றும் இரு வகைகளில் உள்ளன. மேலும் பல்வேறு அலங்கார ஆபரணமிட்டு சிறுமியர் விளையாடி மகிழ்வர். இம்மரப்பாச்சி பொம்மைகளில் திருமண மணமகன், மணமகள் பொம்மைகள் மிகவும் பிரசித்தி பெற்றன.
கட்டுமான பொம்மைகள்
கட்டிட வடிவிலான ஒன்றன் மேல் ஒன்றாக அடுக்கப்படும் பொம்மைகள் இவ்வகையிலானவை. சிறுசிறு அச்சுகள் ஒன்று சேர்ந்து ஒரு உருவ அமைப்பைத் தாங்குதல் போன்று வடிவம் பெறும்.
கைப்பாவைகள் (அ) சிற்றுருக்கள்
மனித, விலங்கு, கற்பனைக் கதாபாத்திரம், போன்றனவற்றின் சிற்றுருக்கள் அல்லது சிறிய கையடக்கப் பாவைகள் இவ்வகையின.
தானியங்கி பொம்மைகள்
உரோபட்டுகள் எனப்படும் எந்திர தானியங்கிகள் மின்கல மின்னூட்டம் மூலம் பொம்மைகளாகவும் பயன்படுத்தப்படுகின்றன. குறிப்பிட்ட அசைவு சமிக்ஞைகள், சிறு ஒளி விளக்குகள், ஒலிப்பான்கள் மூலம் குழந்தைகளைக் கவருகின்றன.
விலங்கு மாதிரியுருக்கள்
காட்டில் வாழும் விலங்குகளை மாதிரியாக வைத்து பல்வேறு பொம்மைகள் தயாரிக்கப் படுகின்றன. இவற்றின் மூலம் காடுகளின் மாதிரிகளை எளிதில் உருவாக்க இயலும். குழந்தைகளுக்கும் தொடர்புபடுத்தி கற்றல் முறை மூலம் காட்டு சூல்நிலை மண்டலத்தை எடுத்துக்காட்டாக விளக்க இயலும்.
சமத்துவபுரம்
தமிழ்நாடு அரசு அனைத்து சாதியினரும் ஒரே இடத்தில் வசிக்கும் குடியிருப்புப் பகுதிகளை சமத்துவபுரம் எனும் பெயரில் அனைத்து மாவட்டங்களிலும் உருவாக்கி வருகிறது. இந்தக் குடியிருப்புப் பகுதியில் வணிக மையங்கள், விளையாட்டு மைதானங்கள், பொது இடங்கள், பூங்காக்கள், படிப்பகங்கள் என பல்வேறு வசதிகள் செய்யப்பட்டுள்ளன. இந்த சமத்துவபுரம் குடியிருப்புப் பகுதியில் அனைத்து சாதியினருக்கும் இலவசமாய் வீடுகள் ஒதுக்கித் தரப்படுகின்றன.
பகுப்பு: தமிழ்நாடு மாநிலத்திலுள்ள ஊர்களும் நகரங்களும்
முதல் சமத்துவபுரம்
1998-ம் ஆண்டு, ஆகத்து மாதம் 17ஆம் திகதி தமிழக அரசால் முதல் சமத்துவபுரம், மதுரை மாவட்டம், திருமங்கலம் அருகே, மேலக்கோட்டை என்ற இடத்தில் தொடங்கப்பட்டது.
எருக்குமணிப்பட்டி ஈஸ்வரன் கோயில்
எருக்குமணிப்பட்டி ஈஸ்வரன் கோயில் தமிழ்நாட்டில் புதுக்கோட்டை மாவட்டம், எருக்குமணிப்பட்டி என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:புதுக்கோட்டை மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
குதிரன் சுரங்கப் பாதை
குதிரன் சுரங்கப் பாதை (ஆங்கிலம்: Kuthiran Tunnel மலையாளம்: കുതിരാന് തുരങ്കം) என்பது இரட்டை குழல் நெடுஞ்சாலை சுரங்கப்பாதையாகும். இது தென்னிந்திய மாநிலமான கேரளாவில் அமைக்கப்படும் முதல் சுரங்கப்பாதையாகும். இந்த சுரங்கப்பாதை தேசிய நெடுஞ்சாலை 544-ல் அமைந்துள்ளது. இது இந்திய தேசிய நெடுஞ்சாலை ஆணையத்திற்குச் சொந்தமானது. இதனை இந்த ஆணையமே இயக்குகிறது. இது கேரளாவின் சாலைப் போக்குவரத்திற்கான முதல் சுரங்கப்பாதை மற்றும் தென்னிந்தியாவின் மிக நீளமான ஆறு வழிச் சாலை சுரங்கப்பாதை ஆகும். இந்தச் சுரங்கப்பாதையின் கட்டுமானப் பணிகள் 2016-ல் தொடங்கப்பட்டுத் தொடர்ந்து நடைபெற்று வரும் நிலையில், அண்மையில் ஒரு சிறு பகுதியில் போக்குவரத்து அனுமதிக்கப்பட்டது.
சாலை போக்குவரத்து மற்றும் நெடுஞ்சாலைத்துறை அமைச்சர் நிதின் கட்காரி சமூகத் தளமான டுவிட்டர் மூலம் இரட்டை குழாய் சுரங்கங்களில் ஒன்றைத் திறப்பதாக அறிவித்தார்.
தற்போதைய போக்குவரத்து
தேசிய நெடுஞ்சாலை 544யில் (இந்தியா) நெரிசலான திருச்சூர் - பாலக்காடு பாதையில் குதிரன் சாய்வு போக்குவரத்திற்கு இடையூறான குறுகிய பாதை மற்றும் விபத்து மிகுந்த இடமாகும். இச்சுரங்கப்பாதை வேலைகள் முடிந்து, இரண்டு சுரங்கப்பாதைகளும் பயன்பாட்டிற்கு வரும் போதுகொச்சிக்கும் கோயம்புத்தூருக்கும் 3 km மற்றும் குதிரன் வழியாகச் செல்லும் சுரங்கப்பாதை கணிசமான அளவு பயண நேரம் மற்றும் இதுவரை இருந்த வாகன நெரிசலைத் தவிர்க்கிறது.
புவியியல் மற்றும் நிர்வாக சவால்கள் காரணமாகச் சுரங்கப்பாதையின் பணிகள் முடிக்க ஒரு தசாப்தத்திற்கும் மேலாக ஆனது.
ஆகஸ்ட் 2018-ல்கேரள வெள்ளத்தின் போது, அவசரக்கால வாகனங்கள் செல்வதற்காகச் சுரங்கப்பாதை திறக்கப்பட்டது. ஜூன் 2019-ல் சுரங்கப்பாதை நான்கு மணி நேரம் அவசர பயன்பாட்டிற்காகத் திறந்து வைக்கப்பட்டது. ஜனவரி 2020-ல், திருச்சூர் மற்றும் பாலக்காடு இடையே இந்திய மின் குழுமம் இந்தியாவின் நிலத்தடி மின்தடப் பணிகளை எளிதாக்கும் வகையில் சுரங்கப்பாதை ஓரளவு திறக்கப்பட்டது.
ஜூலை 31, 2021 அன்று, டுவிட்டர் மூலம் நிதின் கட்காரி வெளியிட்ட அறிவிப்பைத் தொடர்ந்து, பாலக்காடு - திருச்சூர் திசையில் உள்ள இரண்டு சுரங்கப்பாதைகளில் ஒன்று போக்குவரத்துக்காக அதிகாரப்பூர்வமாகத் திறக்கப்பட்டது.
ராஜிவ் மேனன்
ராஜீவ் மேனன் (பிறப்பு: ஏப்ரல் 20, 1963) ஒரு இந்திய திரைப்படத் தயாரிப்பாளர். இவர் பல இந்திய மொழி திரைப்படங்களில் இயக்குநராகவும் ஒளிப்பதிவாளராகவும் பணியாற்றியுள்ளார். மணி ரத்னத்தின் படமான பாம்பே (1994) திரைப்படத்தின் மூலம் பிரபலம் ஆனார். பின்னர் ராஜிவ், குரு (2007) மற்றும் கடல் (2013) உள்ளிட்ட பிற திரைப்படங்களில் மணி ரத்னத்துடன் பணியாற்றி வந்தார். இவர் இரண்டு விமர்சன ரீதியாக பாராட்டப்பட்ட தமிழ் படங்கள் இயக்கியுள்ளார் மின்சார கனவு (1997) மற்றும் கண்டுகொண்டேன் கண்டுகொண்டேன் (2000). கண்டுகொண்டேன் கண்டுகொண்டேன் திரைப்படத்திற்காக பிலிம்பேர் விருது வழங்கப்பட்டது. கடைசியாக சர்வம் தாளமயம் திரைப்படத்தைத் தயாரித்து இயக்கினார்.
குதிரன் சுரங்கப் பாதை
செலவு
பிரகதி குழுமம் ஐதராபாத்தைச் சேர்ந்த கேஎம்சி நிறுவனம் மூலம் பணியை மேற்கொள்ளத் துணை ஒப்பந்தம் செய்தது. பிரகதி நிறுவனம் 200 கோடி ரூபாய் செலவில் துணை ஒப்பந்தத்தை எடுத்தது.
ராஜிவ் மேனன்
படங்களிலிருந்து அப்பாற்பட்டு, ராஜிவ் ஒரு முன்னணி இந்திய விளம்பர இயக்குநராக உள்ளார். மேலும் ராஜீவ் மேனன் புரொடக்ஷன்ஸ் மற்றும் மைண்ட்ஸ்கிரீன் பிலிம் இன்ஸ்டிடியூட்டை நடத்தி வருகிறார். இந்நிறுவன் ஆவணப்படங்கள், விளம்பர படங்கள் மற்றும் சினிமா ஆகியவற்றிற்கான உபகரணங்களை வழங்குகிறது.
ஆரம்ப கால வாழ்க்கை
ராஜீவ் மேனன் கேரளாவின் கொச்சினில் மலையாள மொழி பேசும் குடும்பத்தில் பிறந்தார். கடற்படை அதிகாரியாக தனது தந்தையின் பணி விளைவாக, மேனனுக்கு மிக இளம் வயதிலேயே இந்தியாவின் பல்வேறு பகுதிகளிலும் வாழ வாய்ப்பு கிடைத்தது. இவரது தாயார் பிரபல பின்னணி பாடகி கல்யாணி மேனன். இவரது சகோதரர் தற்போது இந்திய ரயில்வே சேவையில் அதிகாரியாக பணியாற்றி வருகிறார்.
குதிரன் சுரங்கப் பாதை
மேற்கோள்கள்
பகுப்பு:Coordinates not on Wikidata பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
ராஜிவ் மேனன்
ஆரம்ப கால வாழ்க்கை
ஒரு இளைஞனாக இவர் மேற்கொண்ட பயணங்களின் விளைவாக, ராஜிவ் கடற்படைத் தளத்தில் தி கன்ஸ் ஆஃப் நவரோன் (1961) போன்ற போர் படங்களின் குழுத் திரையிடல்களைத் தவிர தொலைக்காட்சி நிகழ்ச்சிகளை பார்க்க முடியவில்லை. அவரது குடும்பம் விசாகப்பட்டினத்திற்கு சென்றதும், இவர் சினிமா மீது அதிக ஆர்வம் காட்டினார். மேலும் இந்தி மற்றும் மலையாள படங்களான சாஹிப் பிபி அவுர் குலாம் (1962), செம்மீன் (1965), நிர்மல்யம் (1973), யாதோன் கி பராத் (1973 ) போன்ற படங்கள் அவருக்கு தாக்கத்தை ஏற்படுத்தியது. ராஜிவ் தனது பதினைந்தாவது வயதில் சென்னைக்கு குடி பெயர்ந்தார். இந்த காலகட்டத்தில் அவரது தந்தையின் மரணம் அவரின் வாழ்க்கை வழிகாட்டலுக்கு ஒரு வெற்றிடத்தை ஏற்படுத்தியது. அவருக்கு "எலி பந்தயத்தில்" சேர்க்கும் ஒரு வேலையைச் செய்ய விரும்பவில்லை. தி இந்துவில் வேலை செய்யும் அவரது பக்கத்து வீட்டுகாரர் தேசிகன் ராஜிவுக்கு தன்னிடம் இருந்த இன்னொரு நிழற்படக்கருவியை கொடுத்தார். இதனால் புகைப்படத்தில் அவருக்கு ஆர்வம் ஏற்பட்டது. சென்னைத் திரைப்படக் கல்லூரி யில் அனுமதி பெற்ற பிறகு, அவர் திரைப்படத் தொழிலை நுணுக்கமாக ஆராயத் தொடங்கினார். வங்காள இயக்குனர்களான சத்யஜித் ராய் மற்றும் மிருணால் சென் மற்றும் தமிழ் இயக்குநர்களான பாலு மகேந்திரா மற்றும் மகேந்திரன் ஆகியோரின் பணிகளை தீவிரமாகப் பின்தொடர்ந்தார்.
தனிப்பட்ட வாழ்க்கை
ராஜிவ் மேனன் சக விளம்பர இயக்குனரான சென்னையைச் சேர்ந்த லதாவை மணந்தார். இவர்களுக்கு சரஸ்வதி மற்றும் லட்சுமி என்ற இரண்டு மகள்கள் உள்ளனர். ராஜிவ் இசை இயக்குனர் ஏ.ஆர்.ரஹ்மான் மற்றும் இயக்குனர் மணி ரத்னம் ஆகியோரை தனது நெருங்கிய நண்பர்கள் என்று வர்ணித்துள்ளார். மேலும் அவர்கள் இவருக்கு தொழில் ரீதியாக ஊக்கமளிப்பதாகவும் பரிந்துரைத்துள்ளார்.
இஞ்சிப்புளி
இஞ்சிப்புளி (Injipuli) என்பது இஞ்சி, புளி, பச்சை மிளகாய் மற்றும் வெல்லம் ஆகியவற்றால் செய்யப்பட்ட அடர் பழுப்பு இனிப்பு-புளிப்பு மற்றும் காரமான கேரளக் கறி ஆகும். இது தமிழ்நாட்டுச் சமையலின் ஒரு பகுதியாகச் சமைக்கப்படுகிறது.தென்னிந்தியாவின் கேரளாவின் சில பகுதிகளில் இது புளி இஞ்சி என்றும் அழைக்கப்படுகிறது.
இஞ்சிப்புளி சதய திருவிழா உணவின் ஒரு பகுதியாகவும் தமிழர் உணவாகவும் பரிமாறப்படுகிறது.
வெளி இணைப்புகள்
பகுப்பு:கேரள சமையல்
குஜராத்தின் இசை
மேற்கு இந்தியா மாநிலமான குஜராத், நாட்டுப்புற மற்றும் பாரம்பரிய இசை இரண்டிலுமே இசை மரபுகளுக்குப் பெயர் பெற்றதாகும்.
நாட்டுப்புற இசை
குஜராத்தி நாட்டுப்புற இசை பல்வேறு பாடல் மற்றும் இசை வகைகளைக் கொண்டுள்ளது. மரிலா தோல் டி பாகர் மாரோ இச் லெட் டி போன்ற பக்திப் பாடல் வகைகளும், கவிதைகள் மற்றும் கவிதை/பாடல் வரிகளைக் கொண்ட இசைத்தொகுப்புகளும் நிறைந்து காணப்படுகிறது. மேலும் பிரபாதி, கட்டாரி, டோல் போன்ற இசைக் கோவைகளால் இவ்வகை பாடல்கள் பாடப்படுகின்றன. பரோட், சரண் மற்றும் காத்வி இனக்குழுக்களைச் சார்ந்த மக்கள் சமூகங்கள் இசையுடனோ அல்லது இசையில்லாமல் பாடல் வடிவில் கதை சொல்லும் நாட்டுப்புறப் பாரம்பரியத்தை இன்னமும் பாதுகாத்து வளப்படுத்தி வருகின்றனர். இதில் தோஹா, சோரத்தா, சந்த் போன்ற பாடல் வகைகளும் அடங்கும்.
பாரம்பரிய நடன வடிவங்களான கர்பா, தண்டியா ராஸ், பதர், டாங்கி மற்றும் டிப்பானி போன்ற பாடல்களும் இசைத்தொகுப்புகளும் இயற்கையாகவே தனித்துவமான திறனைக் கொண்டுள்ளது.
டேரோ மற்றும் லோக்வர்தா ஆகிய பெயர்களில் குஜராத்தி இசை நிகழ்ச்சிகளை  மத மற்றும் சமூகம் சார்ந்த பாடல்களை, இசையை நிகழ்த்தும் இசைக்கலைஞர்கள் நடத்துவார்கள். திரள் திரளான மக்கள் வந்து அந்நிகழ்ச்சிகளில் கலந்துகொண்டு இசையை பருகி மகிழ்வார்கள். மராசியா வகை இசைத்தொகுப்புகள் என்பது மர்சியாவிலிருந்து உருவான இசையின் நேர்த்தியான வடிவம் மற்றும் வீர மரணம் அடைந்தோரை கௌரவிக்கும் வகையில் இசைப்பதாகும். ஃபட்டன்னா அல்லது லக்ன கீதங்கள் என்பது திருமணத்தின் போது இசைக்கப்படும் பாடல் மற்றும் இசையின் ஒளி வடிவமாகும்.
பாவாய் மற்றும் அக்கியானா ஆகியவை குஜராத்தில் நடத்தப்படும் நாட்டுப்புற இசை நாடகமாகும். தமிழர்களின் கூத்து கட்டுதல் போன்றே இவ்வகை நாடகங்கள் நிகழ்த்தப்படுகின்றன.
சிறப்புகள்
பாரம்பரிய இசைக்கலைஞர்கள் மற்றும் இசையமைப்பாளர்களான ஃபயாஸ் கான் மற்றும் பண்டிட் ஓம்கர்நாத் தாக்கூர் ஆகியோர் குஜராத் இசைப்பிரிவின் ஹவேலி சங்கீதத்தின் பாரம்பரியத்தை சிறப்பித்து வருகின்றனர்
வெளி இணைப்புகள்
பகுப்பு:குசராத்தின் பண்பாடு பகுப்பு:இசை
பதினொன்றாம் பயஸ் (திருத்தந்தை)
திருத்தந்தை பதினொன்றாம் பயஸ் (Pio XI), இயற்பெயர் அம்புரோஜியோ தாம்யானோ அக்கில்லே ராட்டி (31 மே 1857 – 10 பெப்ரவரி 1939), என்பவர் கத்தோலிக்க திருச்சபையின் திருத்தந்தையாக 6 பெப்ரவரி 1922 முதல் 1939இல் தனது இறப்பு வரை இருந்தவர் ஆவார். பிப்ரவரி 11, 1929 இல் வத்திக்கான் நகர் உருவாக்கப்பட்டப்பின்பு அதன் முதல் அரசராகவும் இருந்தவர்.
இவர் பல திருமடகளை எழுதியுள்ளார். பன்னாட்டு நிதியத்தின் முதலாளித்துவ பேராசை, சமூகவுடைமை/பொதுவுடைமையின் தீமைகள், சமூக நீதி சிக்கள்கள் முதலியவற்றைக் குறித்து இவர் எழுதிய குவாத்ரஜெசிமோ ஆனோ என்னும் திருமடல் மிகவும் புகழ் வாய்ந்தது ஆகும். திருப்பணியாளர் எதிர்ப்பு மனநிலைக்கு (anti-clericalism) பதிலளிக்கும் வகையில் கிறிஸ்து அரசர் பெருவிழாவினை இவர் நிறுவினார். தாமஸ் அக்குவைனஸின் புனிதர் பட்டமளிப்பின் 6 ஆம் நூற்றாண்டு நினைவாக 1923 ஆம் ஆண்டு ஜூன் 29 ஆம் நாள் இவர் இயற்றிய ஸ்டுடியோரம் துசெம் என்னும் திருமடலின் சாரம் கத்தோலிக்க மெய்யியல் மற்றும் இறையியலின் கருவாகப் பார்க்கப்படுகின்றது.
இவரின் ஆட்சியில், திருப்பீடம் மற்றும் இத்தாலிய அரசுக்கும் இடையே வெகுநாட்களாக இருந்த முரண்பாடு, 1929ஆம் ஆண்டு இலாத்தரன் உடன்படிக்கை மூலம் முடிவுக்கு வந்தது. மெக்சிக்கோ, எசுப்பானியா மற்றும் சோவியத் ஒன்றியத்தில் திருச்சபை துன்புறுத்தப்படுவதையும் அருட்பணியாளர்கள் கொல்லப்படுவதையும் இவரால் தடுக்க இயலவில்லை. தாமஸ் மோர், பீட்டர் கனிசியு, பெர்னதெத் சுபீரு மற்றும் ஜான் போஸ்கோ முதலிய பலருக்கு இவர் புனிதர் பட்டம் அளித்தார். லிசியே நகரின் தெரேசாவுக்கு அருளாளர் பட்டமும் புனிதர் பட்டமும் இவர் அளித்தார். பெரிய ஆல்பர்ட்டின் எழுத்துக்களின் ஆன்மீக வலிமைக்காக "இணையான புனிதர் பட்டம்" அளித்து (equivalent canonization) அவரை திருச்சபையின் மறைவல்லுநர் என அறிவித்தார். பொது நிலையினரின் பங்களிப்பை வளர்ப்பதில் மிகுதியான அக்கறை காட்டினார். தனது ஆட்சியின் இறுதியில் ஹிட்லர் மற்றும் முசோலினி கத்தோலிக்க வாழ்க்கை மற்றும் கல்வியில் செய்த ஊடுருவல்களை எதிர்த்து பல முறை வெளிப்படையாகப் பேசினார்.
மேற்கோள்கள்
பகுப்பு:1857 பிறப்புகள் பகுப்பு:1939 இறப்புகள் பகுப்பு:திருத்தந்தையர்கள் பகுப்பு:இத்தாலிய திருத்தந்தையர்கள் பகுப்பு:புனித பேதுரு பேராலய கல்லறைகள்
சாம்பல் தலை சிலம்பன்
சாம்பல் தலை சிலம்பன் (Grey-hooded babbler)(சயனோடெர்மா பைகோலர் ) என்பது திமாலிடே குடும்பத்தில் உள்ள ஒரு சிலம்பன் சிற்றினப் பறவையாகும். இது போர்னியோ மற்றும் பாங்காய் தீவில் காணப்படுகிறது. சாம்பல்-தலை சிலம்பன் முன்பு கசுகொட்டை-சிறகுகள் கொண்ட சிலம்பனின் (சயனோடெர்மா எரித்ரோப்டெரம்) துணையினமாகக் கருதப்பட்டது. இது பன்னாட்டு இயற்கைப் பாதுகாப்புச் சங்கத்தின் செம்பட்டியலில் தீவாய்ப்புக் கவலை குறைந்த இனமாகப் பட்டியலிடப்பட்டுள்ளது.
மேற்கோள்கள்
பகுப்பு:சிலம்பன்
வாளையாறு
வாளையாறு (Walayar River)(வெள்ளியார் ஆறு அல்லது வள்ளியார் ஆறு என்றும் அழைக்கப்படுகிறது) என்பது தென்னிந்திய மாநிலமான கேரளாவில் ஓடும் ஒரு ஆறு ஆகும். இது கல்பாத்திப்புழா ஆற்றின் கிளை ஆறுகளில் ஒன்றாகும். கல்பாத்திபுழா, கேரளாவின் இரண்டாவது நீளமான ஆறான பாரதப்புழா ஆற்றின் முக்கிய துணை ஆறுகளில் ஒன்றாகும். இந்த ஆற்றின் குறுக்கே வாலையாறு அணை கட்டப்பட்டுள்ளது. இந்த அணை 1964-3 கட்டி முடிக்கப்பட்டு 1964 பயன்பாட்டிற்குத் திறக்கப்பட்டது. இந்த ஆற்றுக்கு அருகே உள்ள பள்ளத்தாக்கு குழந்தைகள் விளையாடும் பகுதியுடன் கூடிய தோட்டத்தினை கொண்டது.
மேற்கோள்கள்
பகுப்பு:கேரள ஆறுகள்
வல்லபாய் மார்வானியா
வல்லபாய் வசுரம்பாய் மார்வானியா (Vallabhbhai Vasrambhai Marvaniya) இந்திய நாட்டின் குசராத்து மாநிலத்தின் சுனாகத் மாவட்டத்தில் உள்ள கம்த்ரோல் கிராமத்தைச் சேர்ந்த ஒரு இந்திய விவசாயி ஆவார். குசராத்து மக்களுக்கு கேரட்டை அறிமுகப்படுத்துவதில் பெயர் பெற்றவர் ஆவார். 2019 ஆம் ஆண்டில், இந்தியாவின் நான்காவது மிக உயர்ந்த குடிமகன் விருதான பத்மசிறீ விருது வழங்கப்பட்டது. 2017 ஆம் ஆண்டு, குடியரசு தலைவர் இல்லத்தில் இந்தியக் குடியரசு தலைவரிடமிருந்து தேசிய விருதையும் பெற்றார். தனது கண்டுபிடிப்புக்காக 2017 ஆம் ஆண்டில் ஒன்பதாவது தேசிய கிராசுரூட்சு கண்டுபிடிப்பு விருதுகளைப் பெற்றுள்ளார்.
மேற்கோள்கள்
பகுப்பு:பத்மசிறீ விருது பெற்றவர்கள் பகுப்பு:வாழும் நபர்கள்
தார்ஃபூர் போர்
தார்ஃபூர் பிரச்சினை அல்லது தார்ஃபூர் போர் (War in Darfur), அமெரிக்காவால் குறிப்பிட்ட தார்ஃபூர் இனப்படுகொலை, சூடானின் மேற்கில் தார்ஃபூர் பகுதியில் நடந்த இராணுவ பிரச்சினையாகும். இரண்டாம் சூடானிய உள்நாட்டுப் போருக்கு வேறுபடியான இந்தப் போர் இனங்களுக்கு இடையில் உள்ளது; வேறு சமய மக்களின் இடையில் இல்லை. சூடானிய இராணுவமும் ஜஞ்சவீட் படை அணி பல போராளி அணிகளுக்கு எதிராக இப்போர் நடைபெறுகிறது. இந்த போராளிகளின் முக்கியமான அணிகள் சூடானிய விடுதலை இயக்கமும் நீதி மற்றும் சமத்துவம் இயக்கமும் ஆகும். சூடானிய அரசு ஜஞ்சவீடை ஆதரவு செய்யவில்லை என்று கூறியுள்ளது, ஆனால் ஜஞ்சவீடுக்கு நிதியுதவி செய்து சூடானிய இராணுவம் சில இடங்களில் ஜஞ்சவீடுடன் சேர்ந்து தாக்குதல் செய்துள்ளது.
வறட்சி, பாலைவனமாக்கம், மிகுதியான மக்கள்தொகை ஆகிய காரணங்களால் இப்போர் தொடங்கப்பட்டது. ஐக்கிய நாடுகளின் மதிப்பின் படி இப்போரில் 400,000 மக்கள் சண்டையினால் அல்லாமல் நோயால் உயிரிழந்தனர். ஐக்கிய அமெரிக்கா இப்பிரச்சனையை இனப்படுகொலை என்று கூறியுள்ளது, ஆனால் ஐக்கிய நாடுகள் அவை இப்படி குறிப்பிடவில்லை. சூடானிய அரசு இப்பிரச்சனையின் உயிரிழந்த மக்களை கீழ்மதிப்பு செய்து சாட்சிகளை கொலை செய்து செய்தியாளர்களை கைது செய்து இப்பிரச்சனையுடைய விளைவை மறைக்கப்பட்டது.
ஜூலை 14, 2008 பன்னாட்டு குற்றவாளி நீதிமன்றம் இப்பிரச்சினையில் சூடானிய அரசு செய்த குற்றங்கள் காரணமாக சூடானியத் தலைவர் ஓமார் அல்-பஷீருக்கு கைது ஆணைப்பத்திரத்தை வெளியிட்டுள்ளது.
பகுப்பு:போர்கள் பகுப்பு:தார்பூர் பகுப்பு:சூடானின் வரலாறு பகுப்பு:சூடான் உள்நாட்டுப் போர்கள்
நியாய விலைக் கடை
நியாய விலைக் கடை (Public distribution system) என்பது பொது விநியோக முறையின் கீழ் இந்திய அரசாலும், மாநில அரசாலும் நிர்வகிக்கப்படும் ஒரு நுகர்வு பொருள் விற்பனை மையமாகும். இதுவரை 4.99 லட்சம் நியாய விலைக் கடைகள் நாடு முழுவதும் உள்ளன.
கூட்டுறவுத்துறை வழியாக அனைத்து ஊர்களிலும் மக்களின் எண்ணிக்கைக்கேற்ப நியாய விலைக் கடைகளை அமைந்துள்ளது. பொதுவாக இந்த நியாய விலைக் கடைகளின் மூலமாக மக்களின் அத்தியாவசியத் தேவையான அரிசி, சர்க்கரை, மண்ணெண்ணெய், கோதுமை, பருப்பு, சமையல் எண்ணெய் மற்றும் பலசரக்குப் பொருள் குறைந்த விலையில் வழங்கப்படுகிறது. அரசின் மானியத்தின் மூலமாக குறைந்த விலையில் ஏழை மக்கள் பயனடையும் விதத்தில் அமைக்கப்பட்டுள்ளதால் இதனை பயன்படுத்த குடும்ப அட்டை அவசியமாகும்.
மேற்கோள்கள்
பகுப்பு:இந்திய அமைப்புகள் பகுப்பு:தமிழ்நாடு அரசின் அமைப்புகள்
Public distribution shop
டெட் வெய்ன்ரைட்
பகுப்பு:இங்கிலாந்துத் துடுப்பாட்டக்காரர்கள் பகுப்பு:1865 பிறப்புகள் பகுப்பு:1919 இறப்புகள் பகுப்பு:யார்க்சையர் துடுப்பாட்டக்காரர்கள் பகுப்பு:விசுடென் துடுப்பாட்டக்காரர்கள் பகுப்பு:பிளேயர்ஸ் துடுப்பாட்டக்காரர்கள்
இரா
இரா (Ra) என்பவர் பண்டைய எகிப்திய மதத்தில் கூறப்படும் சூரியக் கடவுளும் நண்பகல் வேளையின் கடவுளும் ஆவார். இவர் வானுலகம், புவி மற்றும் பாதாளம் ஆகிய மூவுலகையும் ஆள்பவராக கருதப்படுகிறார். இவரது மகன்கள் காற்று கடவுள் ஷூ மற்றும் மழைக் கடவுள் டெஃப்னூட் ஆகியோர் ஆவர். இராவின் கண்ணிலிருந்து வெளிப்பட்ட நெருப்பில் இருந்து பெண் சிங்கக் கடவுள் செக்மெட் தோன்றினார்.
இராவின் பயணம்
மான்ட்செட் (காலை படகு) மற்றும் மெசெக்டெட் (மாலை படகு) என்னும் இரு படகுகளின் மூலம் இரா நாள்தோறும் வானுலகில் இருந்து துவாத் உலகிற்கு (பாதாளம்) நாள்தோறும் பயணம் செய்வதாகக் கூறப்படுகிறது. இவ்வாறு செல்லும் போது அவருக்கு ஆட்டுக்கிடாவின் தலை இருக்கும். வெறுமையின் கடவுளான அபோபிசு என்ற பெரிய பாம்பு இராவின் பயணத்தை தடுத்து நிறுத்த இரவு வேளையில் அவரது காலை படகை விழுங்கிவிடுகிறார். அதனால் இரா இரவு படகின் மூலம் பாதாளம் செல்கிறார். பிறகு மறுநாள் காலை இரா மீண்டும் மறுபிறவி எடுக்கிறார். வானக் கடவுள் நூட் இராவை பெற்றெடுக்கும் வேளையே கதிரவ உதயம் என்று கூறப்படுகிறது. இவ்வாறு நாள்தோறும் இராவின் பயணம் சுழற்சி முறையில் நடந்து கொண்டிருப்பதாகக் கூறப்படுகிறது.
வழிபாடு
ஈலியோபோலிசு மக்கள் இராவை பிறப்பின் கடவுளாக வழிபடுகின்றனர். அவர்கள் அனைவரும் இராவின் கண்ணீர் மற்றும் வியர்வை துளிகளில் இருந்து பிறந்ததாக நம்புகின்றனர். மேலும் இரா தானாக தோன்றியவர் என்று நம்புகின்றனர். ஆனால் தாவ் வழியினர் இராவை தாவ் கடவுள் உருவாக்கியதாக நம்புகிறார்கள்.
மேற்கோள்கள்
பகுப்பு:எகிப்தியக் கடவுள்கள் பகுப்பு:எகிப்திய தொன்மவியல் பகுப்பு:சூரியக் கடவுள்கள்
இலட்சுமிநாத் பாசுபரூவா
லட்சுமிநாத் பாசுபரூவா (Lakshminath Bezbarua) (1864 அக்டோபர் 14 - 1938 மார்ச் 26) இவர் ஓர் இந்திய கவிஞரும், புதின ஆசிரியரும் மற்றும் நவீன அசாமிய இலக்கியத்தின் நாடக ஆசிரியருமாவார். இவர் தனது கட்டுரைகள், நாடகங்கள், புனைகதைகள், கவிதை மற்றும் நையாண்டிகள் மூலம், அன்றைய தேக்க நிலையில் இருந்த அசாமி இலக்கியத்திற்கு ஒரு புதிய உத்வேகத்தை அளித்தார். இவர் ஜோனாகி சகாப்தத்தின் இலக்கியத் தலைவர்களில் ஒருவராக இருந்தார். 1921 இல் குவகாத்தியில் நடந்த அனைத்து அசாம் மாணவர்களின் கூட்டத்திற்கு தலைமை தாங்கினார்
அப்போது நடைமுறையில் இருந்த சமூக சூழலுக்கு இவர் தனது நையாண்டி படைப்புகள் மூலம் பதிலளித்தார். இவரது இலக்கியம் அசாம் மக்களின் ஆழ்ந்த தூண்டுதல்களை பிரதிபலித்தது.
ஆரம்ப கால வாழ்க்கை
பாசுபரூவா, 1864 அக்டோபர் 14ஆம் தேதி அசாமில் உள்ள நகாமோ மாவட்டதிலுள்ள அகத்குரி என்ற இடத்தில் பிரம்மபுத்திரா ஆற்றில் ஒரு படகில் பிறந்தார். இவரது தந்தை தினநாத் பாசுபரூவா, பிரிட்டிசு அரசாங்கத்தில் ஒரு மூத்த அதிகாரியாக இருந்தார். அவர், அலுவலக இடமாற்றம் காரணமாக பார்பேட்டாவுக்குச் சென்றார்.
பாசுபரூவா தனது குழந்தைப் பருவத்தை அசாமின் வெவ்வேறு இடங்களில் கழித்தார். இவரது தந்தை தனது குடும்பத்தினரை பார்பேட்டாவிலிருந்து தேஜ்பூருக்கு அழைத்து வந்தார். தேஜ்பூரிலிருந்து இவர்கள் வடக்கு லக்கீம்பூருக்கு மாறினர். குடும்பத்தினரிடையே குவகாத்தியில் சிறிது காலம் குடியிருந்து, இறுதியாக சிவசாகரில் குடியேறினர்.
கல்வி
பாசுபரூவா தனது ஆரம்பக் கல்வியை சிப்சாகர் அரசு உயர்நிலைப் பள்ளியில் பெற்றார். அதன் பிறகு நகரக் கல்லூரியில் படித்து, பின்னர் கொல்கத்தாவில் உள்ள பொதுச் சபை நிறுவனத்தில் இளங்கலைப் பட்டம் பெற்றார். பின்னர் கொல்கத்தா பல்கலைக்கழகத்தில் முதுகலை மற்றும் சட்டப் பட்டங்களை பெற்றார்.
தனிப்பட்ட வாழ்க்கை
பாசுபரூவா கவிஞர் இரவீந்திரநாத் தாகூரின் மருமகள் பிரக்யாசுந்தரி தேவியை மணந்தார்.
மரியாதை
thumb|1968இல் வெளிடப்பட்ட இந்திய அஞ்சல் முத்திரையில் பாசுபரூவா 1931ஆம் ஆண்டு திசம்பர் 29 ஆம் தேதி பாசுபரூவா சிவசகரில் நடைப்பெற்ற அசாமிய இலக்கிய மன்றத்தின் மாநாட்டில் 'இராக்சோராஜ்' என கௌரவிக்கப்பட்டார். அசாம் இலக்கிய மன்றத்தின் பாராட்டு கடிதத்தில், 'சாகித்யாரதி' என்ற வார்த்தை முதல் முறையாக பாசுபரூவாவுக்கு பயன்படுத்தப்பட்டது. ராக்சோராஜ் என்பது அசாமிய இலக்கியத்தில் 'நகைச்சுவையின் ராஜா' என்று பொருள்படும்.
1921 இல் குவகாத்தியில் நடந்த அனைத்து அசாம் மாணவர் மாநாட்டிற்கும் தலைமை தாங்கினார். 1924இல் குவகாத்தியில் நடைபெற்ற அசாம் இலக்கிய மன்றத்தின் 7 வது ஆண்டு அமர்வுக்கு இவர் தலைமை தாங்கினார். இவர் மார்ச் 26 அன்று தனது எழுபது வயதில் திப்ருகாரில் இறந்தார். அசாம் இலக்கிய மன்றம் ஆண்டுதோறும் இந்த நாள் சாகித்யா திவாசு என்றப் பெயரில் கடைப்பிடிக்கிறது.
இலக்கிய வாழ்க்கை
பாசுபரூவா தனது இலக்கிய வாழ்க்கையை ஜோனாகி பத்திரிகையின் முதல் இதழிலிருந்து "லிட்டிகாய்" என்ற நையாண்டியுடன் தொடங்கினார். இவர் எட்டு நாடகங்கள், நான்கு நையாண்டிகள், மூன்று வரலாற்றுப் படைப்புகள், ஒரு செயல் நாடகம், மூன்று சுயசரிதைகள் மற்றும் இரு தன் வாழ்க்கை வரலாற்றையும் எழுதினார். மேலும் இவர் குழந்தைகளுக்காகவும் எழுதினார். இவர் அசாமின் (சாதுகோதா) நாட்டுப்புறக் கதைகளை சேகரித்து தொகுத்தார். பாசுபரூவா அசாமில் முன்னோடி சிறுகதை எழுத்தாளராக இருந்தார். இவரது சிறுகதைகள் அசாமிய சமுதாயத்திலிருந்து வேறுபட்ட அம்சங்களை உள்ளடக்கியது. ஆனால் நகைச்சுவையான உணர்வைக் கொண்டிருந்தன. பாசுபரூவா ஒரு தேசபக்தி நாடக ஆசிரியராக குறிப்பிடப்பட்டார். அதே நேரத்தில் இவர் 'சக்ரதாஜ் சிங்கா', 'ஜாய்மோதி கொன்வோரி' மற்றும் 'பெலிமார்' ஆகிய மூன்று வரலாற்று நாடகங்களையும் இயற்றினார்.
ஓ முர் அப்புனர் தெக்ஸ், என்று இவர் இயற்றிய தேசபக்தி பாடல், அசாமின் மாநில தேசியகீதமானது.
இலக்கியப் படைப்புகள்
thumb| இலட்சுமிநாத் பாசுபரூவா thumb| லட்சுமிநாத் பாசுபரூவா தனது பெற்றோருடன் 1878 முதல் 1938 வரை ஒடிசாவின் சம்பல்பூரில் உள்ள மண்டேலா சௌக் அருகே வசித்து வந்த வீடு இந்த வீட்டை ஒடிசா அரசு தனது அருங்காட்சியக மாற்ற திட்டமிட்டுள்ளது.
வெளி இணைப்புகள்
பகுப்பு:1938 இறப்புகள் பகுப்பு:1868 பிறப்புகள் பகுப்பு:தாகூர் குடும்பம்
புக்கராயசமுத்திரம்
புக்கராயசமுத்திரம் (Bukkarayasamudram) என்பது இந்தியாவின் ஆந்திரப் பிரதேச மாநிலத்திலுள்ள அனந்தபூர் மாவட்டத்தில் இருக்கும் ஒரு கிராமம் ஆகும். முதலாம் புக்கராயரின் பெயர் இக்கிராமத்திற்கு வைக்கப்பட்டுள்ளது.
புவியியல் அமைப்பு
14.694444° வடக்கு 77.638056° கிழக்கு என்ற அடையாள ஆள்கூறுகளில் புக்கராயசமுத்திரம் கிராமம் பரவியுள்ளது.
மக்கள் தொகையியல்
இந்திய நாட்டின் 2011 ஆம் ஆண்டு மக்கள் தொகைக் கணக்கெடுப்பின்படி புக்கராயசமுத்திரத்தின் மக்கள் தொகை 22000 ஆகும். மொத்த மக்கள் தொகையில் 11,034 பேர் ஆண்கள் மற்றும் 10,966 பேர் பெண்கள் ஆவர். 1000 ஆண்களுக்கு 994 பெண்கள் என்ற பாலின விகிதம் இங்கு நிலவுகிறது. ஆறுவயதிற்குக் குறைவான சிறுவர்கள் 2,877 பேர் கிராமத்தில் இருந்தனர். அவர்களில் 1487 பேர் சிறுவர்கள் மற்றும் 1,390 பேர் சிறுமிகள் ஆவர். சிறுவர்களின் பாலின விகிதம் 1000 சிறுவர்களுக்கு 935 சிறுமிகள் என்ற நிலையில் இருந்தது. கல்வியறிவு பெற்றவர்கள் மொத்தமாக 11,824 பேர் அதாவது 61.83 சதவீதம் பேர் இங்கு வாழ்ந்தனர். மாநிலத்தின் கல்வியறிவு சதவீதமான 67.41% என்பதைவிட புக்கராயசமுத்திரத்தின் கிராமத்தின் கல்வியறிவு சதவீதம் அதிகமாகும்
மேற்கோள்கள்
பகுப்பு:ஆந்திரப் பிரதேசம் மாநிலத்திலுள்ள ஊர்களும் நகரங்களும் பகுப்பு:அனந்தபூர் மாவட்டம்
மின்னாம்பள்ளி மாரியம்மன் கோயில்
மின்னாம்பள்ளி மாரியம்மன் கோயில் தமிழ்நாட்டில் நாமக்கல் மாவட்டம், மின்னாம்பள்ளி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது. பொங்கல் திருவிழா நடைபெறுகிறது.
மேற்கோள்கள்
பகுப்பு:நாமக்கல் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வெளியங்குடி இடையப்பட்டி அய்யனார் கோயில்
வெளியங்குடி இடையப்பட்டி அய்யனார் கோயில் தமிழ்நாட்டில் புதுக்கோட்டை மாவட்டம், வெளியங்குடி இடையப்பட்டி என்னும் ஊரில் அமைந்துள்ள கிராமக் கோயிலாகும்.
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
நவோமல் ஜெயோமல்
நவோமல் ஜெயோமல் ( Naoomal Jeoomal, பிறப்பு: ஏப்ரல் 17. 1904), இறப்பு: சூலை 28 1980 துடுப்பாட்ட அணியின் முன்னாள் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும், 84 முதல்தர துடுப்பாட்டப் போட்டிகளிலும் கலந்து கொண்டுள்ளார்.
பகுப்பு:இந்தியத் துடுப்பாட்டக்காரர்கள் பகுப்பு:1904 பிறப்புகள் பகுப்பு:1980 இறப்புகள் பகுப்பு:இந்தியத் தேர்வுத் துடுப்பாட்டக்காரர்கள்
பஞ்சகன்னி உவா
பஞ்சகன்னி உவா (Dillenia pentagyna), சாம்பல் அல்லது வெளிறிய பழுப்பு நிறப்புறத்தோற்றத்தைக் கொண்ட ஒரு நடுத்தர மரமாகும். இதன் இலைகள் நெடுவேல் வடிவில் ஈர்க்குகளுடன் கூடியதாகும். இம்மரத்தின் பூக்கள் மஞ்சள் நிறத்தில் குஞ்சகங்களாக அமையப்பட்டவை. இப்பூக்கள் கோடை காலங்களில் பூப்பவையாகும்.
இம்மரம் பெரும்பாலும் உதிர்ப்பு காடுகளிலும் அதை ஒட்டிய புல்வெளிகளிலும் காணப்படும். தமிழகத்தின் எல்லா மாவட்டங்களிலும் இம்மரம் காணப்படுகிறது.
உசாத்துணை
பகுப்பு:இந்தியத் தாவரங்கள் பகுப்பு:தாவரங்கள்
திருமாந்துறை (தென்கரை மாந்துறை)
தஞ்சாவூர் மாவட்டம் கும்பகோணத்திற்கு அருகில் திருமங்கலக்குடிக்கு பக்கத்தில் காணப்படும் மாந்துறை என்னும் ஊர் தென்கரை மாந்துறை எனப்படும். கும்பகோணம்-மயிலாடுதுறை சாலையில், ஆடுதுறைக்கு வடக்கே 2 கிமீ தொலைவில் உள்ளது.
சப்தஸ்தானப் பல்லக்கு வருகை
சப்தஸ்தான விழாவின்போது திருமங்கலக்குடிக்கு மறுநாள் காலை 7.00 மணிக்கு வருகிறது. அங்கு சிறப்பு வழிபாடுகள் அரதத்தருக்கு நடைபெறும். இறுதியாக பல்லக்குக் கஞ்சனூர் வீதிகளில் வந்து கோயிலில் இறக்கப்படுகிறது.
மேற்கோள்கள்
பகுப்பு:தஞ்சாவூர் மாவட்டத்திலுள்ள கிராமங்கள்
தாவ்
தாவ் அல்லது பிதா (Ptah) பண்டைய எகிப்தின் சமயத்தில் கூறப்படும் படைப்புக் கடவுள் ஆவர். மெம்ஃபிசின் மும்மையில் இவர் செக்மெட்டின் துணையாகவும், நெஃப்ரெதமின் தந்தையாகவும் இருக்கிறார். இவர் தன் எண்ணம் மற்றும் சொல்லால் இந்த உலகை படைத்ததாக மெம்பிசு மக்கள் நம்புகின்றனர். இவர் பெரும்பாலும் பச்சை நிறத் தோல் மற்றும் தாடியுடன் மூன்று சின்னங்கள் பொருந்திய செங்கோலை கையில் ஏந்தியபடி காட்சியளிக்கிறார். மூன்று சின்னங்களில் வாசு செங்கோல் சின்னம் சக்தியையும் அங்க்கு சின்னம் வாழ்வையும் செத் தூண் சின்னம் நிலைத்தன்மையும் குறிக்கிறது.
பண்டைய எகிப்திய மொழியில் இகுதாவ் என்ற சொல்லுக்கு தாவ்வுடைய ஆவியின் வீடு என்று பொருள். இந்த சொல்லில் இருந்து எகிப்து என்ற பெயர் தோன்றியது.
நானா ஜோசி
நனா ஜோசி ( Nana Joshi, பிறப்பு: அக்டோபர் 27. 1926), இறப்பு: சனவரி 8 1987 துடுப்பாட்ட அணியின் முன்னாள் துடுப்பாட்டக்காரர். இவர் 12 தேர்வுத் துடுப்பாட்டப் போட்டிகளிலும், 78 முதல்தர துடுப்பாட்டப் போட்டிகளிலும் கலந்து கொண்டுள்ளார்.
பகுப்பு:இந்தியத் துடுப்பாட்டக்காரர்கள் பகுப்பு:1904 பிறப்புகள் பகுப்பு:1987 இறப்புகள் பகுப்பு:1926 பிறப்புகள் பகுப்பு:இந்தியத் தேர்வுத் துடுப்பாட்டக்காரர்கள்
பெருக்கல் சார்பு
எண் கோட்பாட்டில் பெருக்கல் சார்பு (multiplicative function) என்பது ஒரு எண்கணிதச் சார்பு ஆகும். n ஒரு நேர் முழுஎண் எனில், பெருக்கல் சார்பு f(n) இன் மதிப்பு கீழ்க்கண்டவாறு வரையறுக்கப்படுகிறது:
பெருக்கல் சார்பின் வரையறையானது சார்பகா எண்களுக்கு மட்டுமல்லாது அனைத்து நேர் முழுஎண்களுக்கும் பொருந்துவதாக இருந்தால் அச் சார்பு, முழுமையான பெருக்கல் சார்பு (completely multiplicative அல்லது totally multiplicative) என அழைக்கப்படும்.
எடுத்துக்காட்டுகள்
என வரையறுக்கப்படும் அடுக்குச் சார்பு Id_k(n) ஒரு முழுமையான பெருக்கல் சார்பு.
இதன் சிறப்பு வகைகள்: k ஐ ஒரு நிலையான முழுஎண்ணாகக் கொண்டால்n, k இரண்டின் மீப்பெரு பொது வகுத்தியானது, n மீதான பெருக்கல் சார்பாகும். n-ஐ விடப் பெரியதல்லாததாகவும், n-ஐப் பகாத எண் ணாகவும் (அ-து,n-உடன் 1 ஐத்தவிர வேறு எந்த பொதுக் காரணியையும் கொள்ளாதது) இருக்கும் நேர்ம முழு எண்களின் எண்ணிக்கையைத் தரும் ஆய்லரின் டோஷண்ட் சார்பு (\varphi(n)) ஒரு பெருக்கல் சார்பு
மோபியஸ் சார்பு \mu(n) ஒரு பெருக்கல் சார்பு. நேர் வகுஎண்களின் கூடுதல் சார்பு, x ஒரு மெய்யெண் அல்லது சிக்கலெண் எனில், என வரையறுக்கப்படும் நேர் வகுஎண்களின் கூடுதல் சார்பு σx(n) ஒரு பெருக்கல் சார்பு.
இதன் சிறப்புவகைகள்:
பண்புகள்
f(n) ஒரு பெருக்கல் சார்பு மற்றும் n வெவ்வேறான பகா எண்களின் அடுக்குகளின் பெருக்கமாக, n = pa qb ..., எழுதப்பட்டால்:
எடுத்துக்காட்டு:
இதேபோல:
பொதுவாக, f(n) ஒரு முழுமையான பெருக்கல் சார்பு மற்றும் a, b இரண்டும் ஏதேனும் இரு நேர் முழுஎண்கள் எனில்:
டிரிழ்ச்லெட் தொடர்
சில பெருக்கல் சார்புகளுக்கான டிரிழ்ச்லெட் தொடர்கள்:
மேற்கோள்கள்
பகுப்பு:பெருக்கல் சார்புகள்
பீட்டர் வாக்கர்
பீட்டர் வாக்கர் (Peter Walker, பிறப்பு: பெப்ரவரி 17 1936), இங்கிலாந்து அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும், 469 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1960 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1936 பிறப்புகள் பகுப்பு:வாழும் நபர்கள் பகுப்பு:பிளேயர்ஸ் துடுப்பாட்டக்காரர்கள்
குறுமாலி ஆறு
ஆற்றோட்டம்
திருச்சூர் மாவட்டத்தில் உள்ள சிம்மனி வனவிலங்கு சரணாலயத்தில் மேற்குத் தொடர்ச்சி மலையின் சரிவுகளில் குருமலி ஆறு உருவாகிறது. குறுமாலி ஆற்றின் குறுக்கே சிம்மனி அணை கட்டப்பட்டுள்ளது. முப்ளி ஆறு கரிகுளத்தில் குறுமாலி ஆற்றில் கலக்கிறது. இதன் பின்னர் பாலப்பள்ளி, வெட்டிங்கபடம், வரந்தரப்பள்ளி, வெள்ளாரம்படம், முப்ளியம், பந்தல்லூர், நெல்லை, நந்திக்கரை, புதுக்காடு மற்றும் செருவயல் ஆகிய நகரங்களைக் கடந்து இந்த ஆறு செல்கிறது. மேலும் கீழடியில் குறுமாலி ஆறு மணலி ஆற்றுடன் ஆராட்டுப்புழாவில் இணைந்து கருவண்ணூர் ஆற்றை உருவாக்குகிறது.
மேற்கோள்கள்
பகுப்பு:கேரள ஆறுகள்
உத்திரகிடிகாவல் தணிகைப் பெருமாள் கோயில்
உத்திரகிடிகாவல் தணிகைப் பெருமாள் கோயில் தமிழ்நாட்டில் நாமக்கல் மாவட்டம், உத்திரகிடிகாவல் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பதினாறாம் நூற்றாண்டைச் சேர்ந்தது.
கோயில் அமைப்பு
இக்கோயிலில் தணிகைப் பெருமாள், ஸ்ரீதேவி, பூதேவி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. பௌர்ணமி பூஜை மாதம் திருவிழா நடைபெறுகிறது.
மேற்கோள்கள்
பகுப்பு:நாமக்கல் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சோஜி லா சுரங்கச்சாலை
சோஜி லா சுரங்கச்சாலை (Zoji La Tunnel) இந்தியாவின் இமயமலையில் உள்ள ஜம்மு காஷ்மீர் ஒன்றியப் பிரதேசத்தின் காந்தர்பால் மாவட்டத்தில் உள்ள சோன்மார்க் நகரத்தையும், லடாக் ஒன்றியப் பிரதேசத்தின் கார்கில் மாவட்டத்தில் உள்ள திராஸ்  நகரத்தையும் இணைக்கும் 14.2 கிலோ மீட்டர் நீளம் கொண்ட  சுரங்கச்சாலைத் திட்டம் ஆகும். சோஜி லா சுரகச்சாலை திட்டத்தை நடைமுறைப்படுத்துவதற்கான ஏலம் சூன் 2020-இல் கோரப்பட்டுள்ளது. குளிர்காலத்தில் ஏழுமாதங்கள், சிறிநகர் - லே நெடுஞ்சாலை பனியால் மூடப்பட்டு போக்குவரத்து அடிக்கடி தடைபடுவதால், பொதுமக்கள், சுற்றுலாப் பயணிகள் மற்றும் இராணுவப் படைகளின் நடமாட்டம் பாதிக்கப்படுகிறது. இதனால் ஆண்டு முழுவதும் சிறீநகர் - லே நெடுஞ்சாலையில் தடையின்றி போக்குவரத்து நடைபெறும் வகையில், சோஜி லா சுரங்கச்சாலையை அமைக்க, ஸோஜி லா கணவாய்யை குடைந்து இருவழிச் சாலைச் சுரங்கசாலை அமைக்கத் திட்டமிடப்பட்டுள்ளது. சிறிநகர் - லே நகரத்தை இணைக்கும் தேசிய நெடுஞ்சாலை 1டி (இந்தியா), புதிதாக அமையவிருக்கும் சோஜி லா சுரங்கச்சாலை வழியாக செல்வதால் பயண நேரம் 3 மணி நேரத்திலிருந்து, 15 நிமிடமாகக் குறைக்கப்படும்.
ஸோஜி லா கணவாய், சிறிநகர் - கார்கில் செல்லும் வழியில் இமயமலையில் 3,528 மீட்டர் (11,578 அடி) உயரத்தில் அமைந்துள்ளது.
மேற்கோள்கள்
பகுப்பு:கார்கில் மாவட்டம் பகுப்பு:காந்தர்பல் மாவட்டம் பகுப்பு:இந்தியாவில் போக்குவரத்து பகுப்பு:இந்திய நெடுஞ்சாலைகள் பகுப்பு:லடாக்
பத்ஹுல் இஸ்லாம்
பத்ஹுல் இஸ்லாம் இந்தியா தமிழ்நாடு சென்னையிலிருந்து 1952ம் ஆண்டு முதல் வெளிவந்த ஒரு இஸ்லாமிய மாதாந்த இதழாகும். இவ்விதழ் 15 ஆண்டுகள் வெளிவந்துள்ளது. இவ்விதழ் நிறுத்தப்பட்ட பின்பு சந்தாதாரர்களுக்கு மீதித்தொகை திருப்பி அனுப்பப்பட்டுள்ளது.
கருத்து
பத்ஹுல் இஸ்லாம் என்ற அரபுப் பதம் இஸ்லாத்தின் வெற்றி எனப் பொருள்படும்.
வெளியீடு
தமிழ்நாட்டின் முதன் முதல் இஸ்லாமிய நூல்களை அச்சிட்டு வெளியிட்ட ஹாஜி சாஹுல் ஹமீது என்ட் சன்ஸ் நிறுவனத்தினர் இவ்விதழை வெளியிட்டனர்.
ஆரம்பம்
இவ்விதழ் 1952ம் ஆண்டு அக்டோபர் மாதத்தில் வெளிவந்தபோதிலும் அவ்விதழில் காணப்படும் குறிப்பின்படி இவ்வதழ் 1924ம் ஆண்டில் ஆரம்பிக்கப்பட்டதாகவும், இடையில் இருமுறை நின்று மூன்றாவது தடவையாக மீண்டும் 1952 அக்டோபரில் ஆரம்பிக்கப்பட்டுள்ளதாக அறியமுடிகின்றது. பகுப்பு:இசுலாமிய தமிழ் இதழ்கள் பகுப்பு:இந்தியத் தமிழ் இதழ்கள்
சுனில் ஜோசி
சுனில் பந்தாசார்யா ஜோசி ( Sunil Bandacharya Joshi (, பிறப்பு: சூன் 6. 1970), இந்தியத் துடுப்பாட்ட அணியின் முன்னாள் துடுப்பாட்டக்காரர்.சகலத்துறையரான இவர் இந்திய அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டப் போட்டிகளில் விளையாடியுள்ளார்.மேலும் இவர் பெட்ஃபோர்ட்ஷயர், கருநாடக மாநிலத் துடுப்பாட்ட அணிகளுக்காக இவர் உள்ள்ருப் போட்டிகளில் விளையாடியுள்ளார்.மேலும் இந்தியன் பிரீமியர் லீக் தொடர்களில் இவர் பெங்களூர் ராயல் சேலஞ்சர்ஸ் அணிக்காக விளையாடியுள்ளார். இடதுகை மட்டையாளராவார். இவர் 15 தேர்வுத் துடுப்பாட்டப் போட்டிகளிலும், 69 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார்.
சர்வதேச போட்டிகள்
சுனில் ஜோசி 1996 ஆம் ஆண்டு முதல் 2001 ஆம் ஆண்டு வரை இந்தியத் துடுப்பாட்ட அணிக்காக தேர்வுத் துடுப்பாட்டம் மற்றும் ஒருநாள் பன்னாட்டுத் துடுப்பாட்டப் போட்டிகளில் விளையாடி வந்தார். இவர் மத்திய கள மட்டையாளராகவும், அனில் கும்ப்ளே ஆகிய பந்து வீச்சாளர்களோடு இணைந்து பந்துவீசினார். நிலையான இடத்தைப் பிடித்திருந்த போதிலும் 1999 துடுப்பாட்ட உலகக்கிண்ணத் தொடரில் இவருக்கு வாய்ப்பு வழங்கப்படவில்லை.
1996 ஆம் ஆண்டில் இந்தியத் துடுப்பாட்ட அணி இங்கிலாந்தில் சுற்றுப் பயணம் செய்து விளையாடியது. இதில் சூன் 6 இல், பிர்மின்ஹாமில் நடைபெற்ற இங்கிலாந்துத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்ட்டியின் முதல் ஆட்டப்பகுதியில் 64 பந்துகளில் 12 ஓட்டங்களை எடுத்து முல்லாலியின் பந்துவீச்சில் ஆட்டமிழந்தார். இதில் 1 நான்குகளும் அடங்கும். பின் இரண்டாவது ஆட்டப் பகுதியில் 15 பந்துகளில் 12 ஓட்டங்கள் எடுத்து முல்லாலியின் பந்துவீச்சில் இவர் ஆட்டமிழந்தார். இந்தப் போட்டியில் இங்கிலாந்து அணி 8 இலக்குகள் வித்தியாசத்தில் வெற்றி பெற்றது.
1999 ஆம் ஆண்டில் தென்னாபிரிக்கத் துடுப்பாட்ட அணிக்கு எதிரான எல் ஜி கோப்பை ஒருநாள் பன்னாட்டுத் துடுப்பாட்டத் தொடரில் சிறப்பாக விளையாடியதன் மூலம் இவர் பரவலாக அறியப்பட்டார். இந்தப் போட்டியில் 10 ஓவர்கள் வீசி 6 ஓடங்களை மட்டுமே விட்டுக் கொடுத்தார். இதில் 6 ஓவர்களை மெய்டனாக வீசி 5 இலக்குகளைக் கைப்பற்றினார். இந்தப் போட்டியில் ஆட்டநாயகன் விருது பெற்றார். இவரின் இந்தப் பந்துவீச்சு விசுடன் துடுப்பாட்டாளர்களின் நாட்குறிப்பின் சிறந்த ஒருநாள் பன்னாட்டுத் துடுப்பாட்டப் பந்துவீச்சில் ஏழாவது இடத்தைப் பிடித்தது.
சான்றுகள்
பகுப்பு:இந்தியத் துடுப்பாட்டக்காரர்கள் பகுப்பு:1970 பிறப்புகள் பகுப்பு:வாழும் நபர்கள் பகுப்பு:இந்தியத் தேர்வுத் துடுப்பாட்டக்காரர்கள்
வத்தனாக்குறிச்சி சுப்பிரமணியசுவாமி கோயில்
வத்தனாக்குறிச்சி சுப்பிரமணியசுவாமி கோயில் தமிழ்நாட்டில் புதுக்கோட்டை மாவட்டம், வத்தனாக்குறிச்சி என்னும் ஊரில் அமைந்துள்ள முருகன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
சுதேஸ் பீரிஸ்
சுதேஸ் பீரிஸ் (பிறப்பு : பிப்ரவரி 3, 1985) இலங்கையை சேர்ந்த ஒரு பாரம் தூக்கும் வீரராவார். 2010 பொதுநலவாய விளையாட்டுக்களில் 62 கிலோ பிரிவில், பாரம் தூக்கும் போட்டியில் வெண்கலப் பதக்கம் வென்றார். கிளாஸ்கோ 2014 பொதுநலவாய விளையாட்டுப் போட்டிகளில் இலங்கைக்கு வெள்ளிப்பதக்கத்தைப் பெற்றுத் தந்தார். 273 கிலோ கிராம் எடையைத் தூக்கியே இந்த சாதனையை புரிந்தார்.
வத்தனாக்குறிச்சி சுப்பிரமணியசுவாமி கோயில்
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
சுதேஸ் பீரிஸ்
மேற்கோள்கள்
பகுப்பு:இலங்கை விளையாட்டு வீரர்கள் பகுப்பு:1985 பிறப்புகள் பகுப்பு:வாழும் நபர்கள்
வத்தனாக்குறிச்சி சுப்பிரமணியசுவாமி கோயில்
மேற்கோள்கள்
பகுப்பு:புதுக்கோட்டை மாவட்டத்திலுள்ள முருகன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
உமறு இப்னு அல்-கத்தாப்
உமர் இப்னு அல்-கத்தாப்
(அரபி: -عمر بن الخطّاب) எனும் இயற்பெயர் கொண்ட உமர்(ரலி) கலீபாக்களில் இரண்டாமவரும் அவர்களுள் முக்கியமானவரும் ஆவார். உமர்(ரலி) முகம்மது நபி(ஸல்)யின் ஆலோசகரும் தோழருமாவார். மேலும் முஹம்மது நபி (ஸல்) அவர்கள் இவரது மகளை மணந்ததால் நபி (ஸல்) அவர்களுக்கு மாமனார் முறையுமாவார்கள். “அஷ்ரதுல் முபஷ்ஷராஹ்” எனப்படும் சுவர்க்கத்துக்கு நன்மாராயங் கூறப்பட்ட பதின்மருள் ஒருவராவார். முகம்மது நபியின் மறைவுக்குப் பின்னர் முஸ்லிம்களின் இரண்டாவது கலீபாவாகப் பொறுப்பேற்றார். இவர் கிபி 634 முதல் கிபி 644 வரை ஆட்சி செய்தார். இவரது நிர்வாக மற்றும் போர்த் திறமையால் இசுலாமியக் கலீபகம் மிக வேகமாக வளர்ச்சியடைந்து, இவரது ஆட்சிக் காலத்தில் ஈராக், பாரசீகம், எகிப்து, பலஸ்தீனம், சிரியா, வடக்கு ஆப்பிரிக்கா மற்றும் அர்மீனியா ஆகிய பகுதிகள் அதன் கீழ் வந்தன. முஹம்மது நபியை விட வயதில் இளையவரான உமர்(ரலி) மக்காவிலே பிறந்தவர். அவர் பிறந்த ஆண்டு சரியாகத் தெரியவில்லை. கி.பி. 583-ஆம் ஆண்டாக இருக்கலாம் என்பர். துவக்கத்தில் உமர்(ரலி), முகமதின் புதிய மார்க்கத்திற்கு கடுமையான எதிரியாக இருந்தார். ஆனால், தனது சகோதரியின் காரணமாக, அவர் அம்மார்க்கத்தில் சேர்ந்து, அதன் வலிமைமிக்க ஆதரவாளர்களில் ஒருவரானார். நபியின் ஆலோசகர்களில் ஒருவராகித் தன் வாழ்நாள் முழுவதும் அவ்வாறே இருந்து வந்தார்.
பிறப்பு
இவர் மக்கத்துக் குறைஷிகளில் மிகவும் பிரபல்யமான கோத்திரமான அதீ என்ற குலத்தில் கந்தமா,கத்தாப் ஆகியோருக்கு மகனாக கி.பி.586 ஆம் ஆண்டு பிறந்ததாக கூறப்படுகிறது. முகமது நபியை விட 10 வயது இளையவர் என்பதும் குறிப்பிடத்தக்கது.
குடும்பம்
இவருக்கு மூன்று மனைவிகள் முதலாவது மனைவியின் பெயர் கரீபா பின்த் அபீ உமைய்யா அல் மக்சூமி. இரண்டாவது மனைவியின் பெயர் ஜைனப் பின் மாஸியுன். இவருக்கு அப்துல்லா மற்றும் ஹஃப்ஸா என்ற இரண்டு குழந்தைகள் பிறந்தனர். மூன்றாவது மனைவியின் பெயர் மலைக்கா பின்த் ஜாருல் அல் குஸைய். இவர் உம்மு குல்தூம் என்றும் அழைக்கப்பட்டார்.
பதவிப்போட்டியைத் தவிர்த்தல்
கலீபா அபூபக்கர்(ரலி) வெற்றிமிக்க தலைவராக விளங்கினார். ஆனால் இரண்டே ஆண்டுகள் ஆட்சிப் பணி புரிந்துவிட்டு அவர் காலமானார். எனினும் அவர் நோயுற்றிருக்கும் பொழுது மற்றவர்களுடன்   ஆலோசித்து   உமர்   இப்னு கத்தாப் அவர்களை    கலீபாவாகத் தேர்ந்தெடுத்தார்.. அதன்படி இவர் ஹிஜ்ரி 13-ம் ஆண்டு ஜமாதுல்ஆகிர் 23-ந்தேதி (கி.பி:633 ஆகஸ்ட் 23ந்தேதி) பதவியேற்றார். அபூபக்கரைப் போலவே உமரும் நபிகளின் மாமனார் ஆவார்.
இஸ்லாத்தை ஏற்றல்
முதலில் இவர் முஹம்மது நபியை இறைத்தூதர் என அங்கீகரிக்கவில்லை முஸ்லிம்களின்   பெரும்  விரோதியாக இருந்தார். முஸ்லிம்களுக்கு தொடர்ந்து துன்பங்களை தந்துவந்தார். ஒருநாள் நபியை கொன்று விடுவதாக உருவியவாளுடன் சென்றவர் வழியில் ஏற்கனவே இஸ்லாத்தை ஏற்றிருந்த தனது   சகோதரியிடமிருந்த  குர்ஆன் வசனங்கள் எழுதியிருந்த காகிதத்தை வாசித்ததும்  உண்மை உணர்ந்து  இஸ்லாத்தை  தழுவினார். இவர் இஸ்லாத்தை தழுவிய  பின்னர்  இஸ்லாமியருக்குப்  பலம் அதிகரித்தது .
உமர் கி.பி. 634-ல் பதவியேற்று 644 வரை ஆட்சி செய்தார். அவரைப் பாரசீக அடிமை ஒருவர் மதீனாவில் கத்தியால் குத்திவிட்டார். மரணப் படுக்கையில் இருந்த உமர் தமக்குப் பின் பதவிக்கு வருவோர்களை தேர்ந்தெடுக்க ஆறு பேர் கொண்ட ஒரு குழுவை அமைத்தார். ஆறு பேர்களுள் ஒருவர் தேர்ந்தெடுக்கப்பட வேண்டுமென ஏற்பாடு செய்தார். இவ்வாறாகப் பதவிக்கான போட்டி தவிர்க்கப்பட்டது. இந்தக் குழு மூன்றாம் கலிபாவாக உதுமானைத் தேர்ந்தெடுத்தது. அவர் 644 முதல் 656 வரை ஆட்சி செய்தார்.
வெற்றிகள்
thumb|195px|உமர் அவர்களின் வாள். உமருடைய பத்தாண்டு கிலாபத்தின் போதுதான் அராபியர்களுக்கு முக்கிய வெற்றிகள் கிட்டின. உமர் பதவியேற்ற சிறிது காலத்தில் அப்போது பைசாந்தியப் பேரரசின் ஒரு பகுதியாக இருந்த சிரியாவும், பாலஸ்தீனும் அரபு இராணுவத்தின் படையெடுப்புக்கு இலக்காகின. யர்முக் போரில் (636) அரபுகள் பைஸாந்தியப் படையினைத் தோற்கடித்துப் பெரும் வெற்றிகண்டனர். அதே ஆண்டு தமாஸ்கசும் (திமிஷ்கும்) வீழ்ந்தது. இரண்டாண்டுகளுக்குப்[ பின்னர் ஜெருசலம் சரணடைந்தது. கி.பி. 641-க்குள், பாலஸ்தீனம் முழுவதையும் சிரியாவையும் அரபுகள் வெற்றிகொண்டு இன்றைய துருக்கியாக அறியப்படும் நாட்டை நோக்கி முன்னேறிக்கொண்டிருந்தனர். 639 -ல் பைசாந்திய ஆட்சியின் கீழிருந்த எகிப்தின் மீதும் அரபு இராணுவம் படையெடுத்தது. மூன்று ஆண்டுகளுக்குள் எகிப்தும் முழுமையாக வெற்றி கொள்ளப்பட்டது. எத்தகைய சண்டையிலும் அரபிய முஸ்லிம்கள் 50,000 நபர்களுக்குமேல் பங்கேற்க வில்லை. ஆனால் எதிரிகளின் படையில் 2 லட்சத்துக்கு மேல் குழுமியிருந்த யுத்தங்களிலும் சொற்பகாலத்தில் பெரும்  வெற்றி  பெற்றது  ஒரு  அற்புதச்செயலாகும்.
உமறு காலத்திய அராபியப் பேரரசு
உமறு அவர்கள் பதவியேற்பதற்கு முன்னரே, அப்போது பாரசீகர்களின் ஸஸ்ஸானியப் பேரரசின் ஒரு பகுதியாக இருந்த ஈராக் மீது அராபியர்கள் தாக்குதல் தொடங்கியிருந்தனர். கி.பி. 641-க்குள் ஈராக் முழுவதும் அரபு ஆதிக்கத்தின் கீழ் வந்தது. அரபு இராணுவம் பாரசீகத்தின் மீதே படையெடுப்பைத் தீவிரப்படுத்தியது. நஹாவந்துப் போரில் கடைசி ஸஸ்ஸானியப் பேரரசின் படைகள் முற்றிலுமாக முறியடிக்கப்பட்டன. உமறு 644-ல் காலமான போது கிழக்கு ஈரானியப் பகுதியும் கைப்பற்றப்பட்டிருந்தது. உமரின் பத்தரை வருட ஆட்சிக்  காலத்தில்  இஸ்லாம்  22,51,030 சதுர மைல் பரப்பளவுள்ள  நாடுகளை கைப்பற்றியது. அக்கால கட்டத்தில் உலகில் இஸ்லாமிய அரசாங்கமே மிகப் பெரிய அரசாங்கமாக திகழ்ந்தது..
உமறு காலமான பின்னருங்கூட அரபு இராணுவத்தின் வேகம் குறையவில்லை. கிழக்கே, அவை பாரசீகம் முழுவதையும் கைப்பற்றின. மேற்கே ஆப்பிரிக்கா நோக்கி முன்னேறின. உமறுவின் வெற்றிகள் பரந்ததாக மட்டுமல்லாமல் அவை நிரந்தரமானதாகவும் இருந்தன. ஈரானிய மக்கள் இஸ்லாத்தைத் தழுவினர் என்ற போதும் இறுதியில் அவர்கள் அரபு ஆட்சியிலிருந்து தம் சுதந்திரத்தை மீட்டுக் கொண்டனர். சிரியா, எகிப்து ஆகிய நாடுகள் அவ்வாறு மீட்டுக்கொள்ளவில்லை. இந்நாடுகள் முழுமையான அரபு மயமானதுடன் இன்றளவும் அவ்வாறே இருந்து வருகின்றன.
உமரின் கொள்கைகள்
தமது அரபியப் படைகள் வெற்றிகொண்ட இந்தப் பரந்த பேரரசை முறையாக ஆட்சி செய்யத் தக்க சட்ட திட்டங்களை உமர் வகுத்தார். அரபுகள் சலுகைகள் பெற்ற இராணுவப் பிரிவினராகத் தாங்கள் வெற்றி கொண்ட வட்டாரங்களில் வாழ வேண்டும் என்றும் அந்தந்த நாட்டு மக்களிடமிருந்து விலகிக் கோட்டைகளுடைய நகரங்களுக்குள் இருக்க வேண்டுமென்றும் உமர் முடிவெடுத்தார். பெருவாரியாக அரபுகளாக இருந்த முஸ்லீம் ஆட்சியாளர்களுக்குக் குடிமக்கள் திறை செலுத்தி வர வேண்டும். மற்றபடி அவர்களுடைய வாழ்க்கையில் எவ்வித தலையீடுமின்றி, அவர்களை அமைதியாக இருக்க விட்டுவிட வேண்டும். இன்னும் குறிப்பாக அவர்களைக் கட்டாயப்படுத்தி இஸ்லாத்தில் சேறுமாறு செய்யக்கூடாது என்றும் வழி செய்தார். எனினும் முஹம்மது நபி அவர்களுக்குப் பின்னர் இஸ்லாம் பரவியதற்கு உமர் ஒரு முக்கியக் காரணமானவராக விளங்கினார்.
இறுதிகாலம்
கிபி 644-ம் ஆண்டு காலை நேரத் தொழுகையை நடத்திகொண்டிருந்த போது முஸ்லிம் போல் வேடம் தரித்த பைரோஸ் என்ற பாரசீக அடிமையால் குருவாளால் ஆறுமுறை குத்தப்பட்ட உமர் மூன்று நாட்களுக்கு பின் மரணமானார்.. இறக்கும் முன் இவர் ஆறு நபர்கள் கொண்ட ஒரு குழுவை அமைத்து, அதனிடம் தங்களுக்குள் தனக்குப் பிந்திய கலீபாவாக ஒருவரைத் தேர்ந்தெடுத்துக்கொள்ளப் பணித்தார். மேலும் 3 நாட்கள் இதற்கு அவகாசமும் கொடுத்தார். இவ்வாறு உதுமான் அவர்கள் அடுத்த கலீபாவாக அந்தக் குழுவினராற் தேர்ந்தெடுக்கப்பட்டார்.இறந்த பின்னர் இவரின் உடல் மதீனாவில் முகம்மது நபியின் கல்லறைக்கும் அபூபக்கர் (ரலி)யின் கல்லறைக்கும் அருகே அடக்கம் செய்யப்பட்டது.
உமரின் சிறப்புகள்
தனது ஆட்சிகாலத்தில் கூபா,புஸரா உள்ளிட்ட நகரங்களை நிர்மாணித்தார். அனைத்து நகரங்களிலும் நீதிபதி (காஜி‌‌‌‌‌‌‌)களை இவரே முதன்முதலில் நியமித்தார். கடிதங்களை எடுத்துச்செல்ல உதவியாக அஞ்சலகங்களை ஏற்படுத்தினார். ஹிஜ்ரி 18-ல் பாரசீகர்களில் நாணய வடிவில் நாணயங்களை வெளியிட்டார். இவரின் ஆட்சியில் வேத வசனங்கள் மறைச் சட்டங்கள் முழு மலர்ச்சி பெற்றன. சாதி, மத, பேதமின்றி அனைத்து மக்களும் இறைநீதியின் நிழலில் நிம்மதியான வாழ்வை அனுபவித்தனர். இறைச்சட்டங்களை நடைமுறைப்படுத்தும்போது ஆட்சியாளர்கள் ஏதேனும் தவறு செய்தால், துணிச்சலுடன் தட்டிக் கேட்கும் உரிமையும் மக்களுக்கு வழங்கப்பட்டிருந்தது.
உசாத்துணை
மைக்கேல் ஹெச். ஹார்ட், அவர்கள் எழுதிய "நூறு பேர்".(புதிய வரலாறு படைத்தோரின் வரிசை முறை) மீரா பதிப்பகம்- 2008
ஆளுமைப் பண்புகள்
பகுப்பு:கலீபாக்கள் பகுப்பு:நபித்தோழர்கள் பகுப்பு:583 பிறப்புகள் பகுப்பு:644 இறப்புகள்
சட்டைமுனி
சட்டைமுனி என்பவர் பதினெண் சித்தர்களில் ஒருவராகக் கணிக்கப்பட்டவர். இவர் ஆவணி மாதம் மிருகசீரிடம் மூன்றாம் பாதத்தில் பிறந்தார் என்று கூறும் போகர் இவரைத் தமது சீடராக அறிமுகப்படுத்தி இவரது வரலாற்றையும் தெரிவிக்கிறார்.
வரலாறு
சட்டைமுனியின் பெற்றோர் விவசாயக் கூலிகளாகத் தங்கள் வாழ்க்கையை நடத்தி வந்தனர். சட்டைமுனி கோவில்களில் தட்டையேந்தி யாசகம் பெற்று தாய்தந்தையர்க்கு உதவி வந்தார். ஒருநாள் கோவில் வாசலில் வடநாட்டிலிருந்து வந்த சங்கு பூண்ட ஒரு சித்தரைக் கண்டு அவரிடம் ஏதோ ஓர் அபூர்வ சக்தி இருப்பதை உணர்ந்து சட்டைமுனி அவருடனே கிளம்பிவிட்டார். போகருடைய சீடராக வாழ்ந்த காலத்தில் கொங்கணர், கருவூரார் முதலான பல சித்தர்களின் தொடர்பு அவருக்கு ஏற்பட்டது.
சட்டைமுனி ஊர் ஊராகச் சுற்றி வரும் காலத்தில் தூரத்திலிருந்து தெரியும் திருவரங்கர் கோவில் கலசங்களை கண்டு பேரானந்தம் கொண்டார்.